Predlog SKLEP SVETA o dovoljenju Republiki Češki in Poljski, da uporabita posebne ukrepe, ki odstopajo od člena 5 Direktive 2006/112/ES o skupnem sistemu davka na dodano vrednost /* COM/2013/0116 final - 2013/0069 (NLE) */





OBRAZLOŽITVENI MEMORANDUM 1. OZADJE PREDLOGA Razlogi za predlog in njegovi cilji V skladu s členom 395(1) Direktive 2006/112/ES z dne 28. novembra 2006 o skupnem sistemu davka na dodano vrednost (v nadaljnjem besedilu: direktiva o DDV) lahko Svet na predlog Komisije kateri koli državi članici soglasno dovoli, da uvede posebne ukrepe, ki odstopajo od določb te direktive, za poenostavitev postopka obračunavanja davka na dodano vrednost (DDV) ali za preprečevanje nekaterih vrst davčnih utaj ali izogibanja davkom. V dopisih, ki ju je Komisija evidentirala 26. septembra 2011 in 8. junija 2012, sta Češka republika in Poljska zaprosili za dovoljenje za uporabo ukrepov, ki odstopajo od člena 5 direktive o DDV. Z dopisom, evidentiranim 5. novembra 2012, je Češka republika zaključila svoj prvi zahtevek s soglasjem k nekaterim dodatkom, ki so navedeni v zahtevku Poljske. V skladu s členom 395(2) direktive o DDV je Komisija z dopisi z dne 5. decembra 2012 o zahtevkih Češke republike in Poljske obvestila druge države članice. Komisija je z dopisom z dne 10. decembra 2012 Češko republiko in Poljsko obvestila, da ima na voljo vse informacije, potrebne za presojo zahtevka. Splošno ozadje Da bi olajšali cestni promet med Češko republiko in Poljsko ter uredili gradnjo in vzdrževanje cestne infrastrukture na češko-poljski državni meji, sta se državi dogovorili, da skleneta sporazum o gradnji in vzdrževanju mostov ter vzdrževanju skupnih cestnih odsekov na češko-poljski državni meji. Ta osnutek sporazuma vsebuje poenostavitvene ukrepe, ki odstopajo od direktive o DDV, kar zadeva načelo teritorialnosti. Češka republika in Poljska bi v skladu z osnutkom sporazuma obe postali odgovorni za vzdrževanje mejnih mostov in skupnih cestnih odsekov v skladu z delitvijo odgovornosti, določenih v Prilogi A sporazuma. Češka republika in Poljska bi obe postali odgovorni za gradnjo in vzdrževanje mejnih mostov v skladu z delitvijo odgovornosti, določenih v Prilogi B sporazuma. Za namene DDV, v zvezi z dobavo blaga in storitev ter pridobitvijo blaga znotraj Skupnosti, namenjenega za gradnjo ali vzdrževanje mejnih mostov in skupnih cestnih odsekov iz prilog A in B sporazuma, se zadevni mostovi in skupni cestni odseki ter tudi njihova gradbišča štejejo, kot da se nahajajo na ozemlju države, ki je odgovorna za njihovo gradnjo ali vzdrževanje, kot je določeno v prilogah A in B sporazuma. V skladu z običajnimi pravili bi načelo teritorialnosti, določeno v direktivi o DDV, zahtevalo, da se dobava blaga in storitev ter pridobitev blaga znotraj Skupnosti v Češki republiki obdavčita z DDV v Češki republiki. Prav tako se dobava blaga in storitev ter pridobitev blaga znotraj Skupnosti na Poljskem obdavčita z DDV na Poljskem. Uporaba teh določb bi pomenila delitev dejavnosti glede na ozemlje, na katerem je bilo izvedeno posamezno delo. Češka republika in Poljska menita, da bi uporaba teh pravil povzročila večje davčne zaplete za podjetja, odgovorna za zadevno delo. Menita, da so davčne določbe v osnutku sporazuma, ki je predmet tega zahtevka za odstopanje, utemeljene, da se zmanjša upravna obremenitev teh podjetij. Komisija se strinja, da bo v tem primeru enotna obdavčitev gradnje in vzdrževanja pomenila poenostavitev, kar bi zadevnim podjetjem omogočilo lažjo uporabo davčnih pravil, kot če bi se uporabljala običajna davčna pravila. Veljavne določbe na področju, na katerega se nanaša predlog Svet je državam članicam že večkrat dovolil odstopanje od načela teritorialnosti za projekte prometne infrastrukture na mejnih območjih. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Posvetovanje z zainteresiranimi stranmi Ni relevantno. Zbiranje in uporaba izvedenskih mnenj Zunanje izvedensko mnenje ni bilo potrebno. Ocena učinka Predlagani Sklep je namenjen poenostavitvi postopka za obračunavanje DDV v zvezi z gradnjo in vzdrževanjem mostov ter skupnih cestnih odsekov med Češko republiko in Poljsko ter ima zato pozitiven učinek na gospodarstvo. Vendar bo učinek zaradi majhnega odstopanja v vsakem primeru omejen. 3. PRAVNI ELEMENTI PREDLOGA Povzetek predlaganih ukrepov Dovoljenje Češki republiki in Poljski, da odstopata od ozemeljske uporabe DDV v zvezi z gradnjo in vzdrževanjem mejnih mostov in skupnih cestnih odsekov. Pravna podlaga Člen 395 direktive o DDV. 4. PRORAČUNSKE POSLEDICE Predlog ne vpliva na proračun Unije. 2013/0069 (NLE) Predlog SKLEP SVETA o dovoljenju Republiki Češki in Poljski, da uporabita posebne ukrepe, ki odstopajo od člena 5 Direktive 2006/112/ES o skupnem sistemu davka na dodano vrednost SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost[1], zlasti člena 395(1) Direktive, ob upoštevanju predloga Evropske komisije, ob upoštevanju naslednjega: (1) V dopisih, ki jih je Komisija evidentirala 26. septembra 2011, 5. novembra 2012 in 8. junija 2012, sta Češka republika in Poljska zaprosili za dovoljenje za uporabo posebnih ukrepov, ki odstopajo od določb Direktive 2006/112/ES v zvezi z gradnjo in vzdrževanjem mejnih mostov in skupnih cestnih odsekov med tema dvema državama članicama. (2) V skladu s členom 395(2) Direktive 2006/112/ES je Komisija z dopisom z dne 5. decembra 2012 ostale države članice obvestila o zahtevkih Češke republike in Poljske. Komisija je z dopisom z dne 10. decembra 2012 Češko republiko in Poljsko obvestila, da ima na voljo vse informacije, potrebne za presojo zahtevkov. (3) Namen posebnih ukrepov je, da bi se za dobavo blaga in storitev ter pridobitvijo blaga znotraj Skupnosti, namenjenega za vzdrževanje mejnih mostov in skupnih cestnih odsekov, navedenih v Prilogi I, in za gradnjo ter vzdrževanje mejnih mostov, navedenih v Prilogi II, mostovi in skupni cestni odseki ter njihova gradbišča morali šteti, kot da se v celoti nahajajo na ozemlju Češke republike ali Poljske, v skladu z njunim sporazumom o gradnji in vzdrževanju mostov ter vzdrževanju skupnih cestnih odsekov na češko-poljski državni meji. (4) Kadar posebnih ukrepov ni, bi bilo treba za vsako dobavo blaga in storitev ter pridobitev blaga znotraj Skupnosti preveriti, ali je bil kraj obdavčitve Češka republika ali Poljska. Dela na mejnem mostu in skupnem cestnem odseku, izvedena na ozemlju Češke republike, bi bilo treba obdavčiti z davkom na dodano vrednost v Češki republiki, medtem ko bi bilo delo, izvedeno na ozemlju Poljske, treba obdavčiti z davkom na dodano vrednost na Poljskem. (5) Namen odstopanja je zato poenostavitev postopka obračunavanja davka v zvezi z gradnjo in vzdrževanjem zadevnih mejnih mostov in skupnih cestnih odsekov. (6) Odstopanje nima negativnega vpliva na lastna sredstva Unije, pridobljena od davka na dodano vrednost — SPREJEL NASLEDNJI SKLEP: Člen 1 Ob upoštevanju začetka veljavnosti sporazuma, ki bo sklenjen med Češko republiko in Poljsko, o vzdrževanju mostov in skupnih cestnih odsekov na češko-poljski državni meji, kot je navedeno v Prilogi I k temu sklepu, in o gradnji ter vzdrževanju mostov na češko-poljski državni meji, kot je navedeno v Prilogi II k temu sklepu, je Češki republiki in Poljski dovoljeno, da v skladu s členoma 2 in 3 uporabljata ukrepe, ki odstopajo od Direktive 2006/112/ES v zvezi z gradnjo in vzdrževanjem navedenih mejnih mostov in skupnih cestnih odsekov, ki so deloma na ozemlju Češke republike in deloma na ozemlju Poljske. Člen 2 Z odstopanjem od člena 5 Direktive 2006/112/ES se mejni mostovi in skupni cestni odseki, za katerih gradnjo ali vzdrževanje je odgovorna Češka republika, in po potrebi ustrezna gradbišča, če so na ozemlju Poljske, štejejo za del ozemlja Češke republike za namene dobave blaga in storitev ter pridobitve blaga znotraj Skupnosti, namenjenega za gradnjo ali vzdrževanje navedenih mostovi in skupnih cestnih odsekov. Člen 3 Z odstopanjem od člena 5 Direktive 2006/112/ES se mejni mostovi in skupni cestni odseki, za katerih gradnjo ali vzdrževanje je odgovorna Poljska, in po potrebi ustrezna gradbišča, če so na ozemlju Češke republike, štejejo za del ozemlja Poljske za namene dobave blaga in storitev ter pridobitve blaga znotraj Skupnosti, namenjenega za gradnjo ali vzdrževanje navedenih mostovi in skupnih cestnih odsekov. Člen 4 Ta sklep je naslovljen na Češko republiko in Republiko Poljsko. V Bruslju, Za Svet Predsednik PRILOGA I Češka republika je odgovorna za vzdrževanje naslednjih mostnih struktur in skupnih cestnih odsekov na češko-poljski državni meji: (1) mostna struktura čez potok Olecka Potok (Oleška) med krajema Jasnowice in Bukovec, na mejnem odseku I med mejnikoma 12/6 in I/13, (2) mostna struktura (Wolności/Svobody) čez reko Olzo (Olše) med krajema Cieszyn in Český Těšín, na mejnem odseku I med mejnikoma I/86 in 86/1, (3) mostna struktura (Przyjaźni/Družby) čez reko Olzo (Olše) med krajema Cieszyn in Český Těšín, na mejnem odseku I med mejnikoma 87/2 in I/88, (4) mostna struktura čez potok Piotrówka Potok (Petrůvka) med krajema Gołkowice in Závada, na mejnem odseku I med mejnikoma I/156 in 156/1, (5) mostna struktura čez reko Odro (Oder) med krajema Chałupki in Bohumín (betonski del starega mostu), na mejnem odseku II med mejnikoma 7/4 in 7/5, (6) mostna struktura čez reko Odro (Oder) med krajema Chałupki in Bohumín (novi most), na mejnem odseku II med mejnikoma 8/1 in 8/2, (7) mostna struktura čez reko Opawo (Opava) med krajema Wiechowice in Vávrovice, na mejnem odseku II med mejnikoma 71/4 in II/72, (8) mostna struktura čez reko Opawo (Opava) med krajema Dzierzkowice in Držkovce, na mejnem odseku II med mejnikoma 74/1 in 74/2, (9) mostna struktura čez reko Opawo (Opava) med krajema Branice in Úvalno, na mejnem odseku II med mejnikoma 85/4 and 85/5, (10) mostna struktura čez reko Opawico (Opavice) med predeloma Krasne Pole in Krásné Loučky mesta Krnov, na mejnem odseku II med mejnikoma 97/11 in II/98, (11) mostna struktura čez reko Opawico (Opavice) med krajema Lenarcice in Linhartovy, na mejnem odseku II med mejnikoma 99/8 in 99/9, (12) mostna struktura čez potok Oleśnica Potok (Olešnice) med krajema Podlesie in Ondřejovice (pri športnem igrišču), na mejnem odseku II med mejnikoma 155/3a in 155/3b, (13) mostna struktura čez potok Oleśnica Potok (Olešnice) med krajema Podlesie in Ondřejovice (na križišču s cesto v smeri Rejvíza), na mejnem odseku II med mejnikoma 155/9 in 155/10, (14) mostna struktura čez potok Oleśnica Potok (Olešnice) med krajema Podlesie in Ondřejovice (pri tovarni strojev Ondřejovice), na mejnem odseku II med mejnikoma 157/8 in II/158a, (15) mostna struktura čez reko Orlico (Divoká Orlice) med krajema Niemojów in Bartošovice v Orlických horách, na mejnem odseku III med mejnikoma III/102 in III/103, (16) mostna struktura čez reko Orlico (Divoká Orlice) med krajema Mostowice in Orlické Záhoří, na mejnem odseku III med mejnikoma III/113 in III/114, (17) mostna struktura čez reko Orlico (Divoká Orlice) med krajema Lasówka in Orlické Záhoří, katastrsko območje Bedřichovka, na mejnem odseku III med mejnikoma 117/8 in III/118, (18) mostna struktura čez potok Lubota Potok (Oldřichovský potok) med krajema Kopaczów in Oldřichov na Hranicích, na mejnem odseku IV med mejnikoma IV/144 in 144/1, (19) mostna struktura čez potok Lubota Potok (Oldřichovský potok) med krajema Porajów in Hrádek nad Nisou, na mejnem odseku IV med mejnikoma 145/16 in IV/146, (20) cesta med krajema Leszna Górna in Horní Lištná, na mejnem odseku I med mejniki I/60 in 60/3a, 60/3b, v dolžini 0,333 km, (21) cesta med krajema Chałupki in Šilheřovice, na mejnem odseku II med mejniki 11/4a, 11/4b in II/12, v dolžini 0,671 km, (22) cesta med krajema Kopaczów in Oldřichov na Hranicích, na mejnem odseku IV med mejniki IV/142 in 142/14a, 142/14b, v dolžini 0,867 km. Poljska je odgovorna za vzdrževanje naslednjih mostnih struktur in skupnih cestnih odsekov na češko-poljski državni meji: (1) mostna struktura čez reko Olzo (Olše) med krajema Cieszyn in Chotěbuz, na mejnem odseku I med mejnikoma 91/3 in 91/4, (2) mostna struktura čez reko Odro (Oder) med krajema Chałupki in Bohumín (kovinski del starega mostu), na mejnem odseku II med mejnikoma 7/4 in 7/5, (3) mostna struktura čez potok Strachowicki Potok (Strahovický potok) med krajema Krzanowice in Rohov, na mejnem odseku II med mejnikoma 35/12 in 35/13, (4) mostna struktura čez reko Opawo (Opava) med krajema Boboluszki in Skrochovice, na mejnem odseku II med mejnikoma 81/8 and 81/9, (5) mostna struktura čez reko Opawico (Opavice) med krajema Chomiąża in Chomýž, na mejnem odseku II med mejnikoma II/96 in 96/1, (6) mostna struktura čez potok Wielki Potok (potok Hrozová) med krajema Pielgrzymów in Pelhřimovy, na mejnem odseku II med mejnikoma 108/2 in 108/3, (7) mostna struktura čez potok Ciekłec Potok (potok Hrozová) med krajema Równe in Slezské Rudoltice, na mejnem odseku II med mejnikoma 110/7 in 110/8, (8) mostna struktura (prepust) čez potok Graniczny Potok (Hraniční potok) med krajema Trzebina in Bartultovice, na mejnem odseku II med mejnikoma II/135 in 135/1, (9) mostna struktura (prepust) čez potok Łużyca Potok (Lužický potok) med krajema Czerniawa Zdrój in Nove Mesto pod Smrkem, na mejnem odseku IV med mejnikoma 66/23 in IV/67, (10) cesta med krajema Puńców in Kojkovice u Třince, na mejnem odseku I med mejniki I/65a, I/65b in I/67a, I/67b, v dolžini 0,968 km, (11) cesta med krajema Chałupki/Rudyszwałd in Šilheřovice, na mejnem odseku II med mejniki II/12 in 12/8, v dolžini 0,917 km. Številke mejnikov, ki označujejo kraj mostnih struktur in skupnih cestnih odsekov, ustrezajo mejni dokumentaciji, sestavljeni na podlagi člena 10(4) sporazuma med Republiko Poljsko in Češko republiko o skupni državni meji, ki je bil podpisan 17. januarja 1995 v Pragi. PRILOGA II Češka republika je odgovorna za gradnjo in vzdrževanje naslednjih mostnih struktur na češko-poljski državni meji: (1) mostna struktura čez reko Olzo (Olše) med krajema Cieszyn in Český Těšín (most za pešce in športnike), na mejnem odseku I med mejnikoma I/85 in 84/4, (2) mostna struktura čez reko Olzo (Olše) med krajema Cieszyn in Český Těšín (most za pešce pri železniškem mostu), na mejnem odseku I, pri mejniku 88/7, (3) mostna struktura čez reko Olzo (Olše) med predeloma Olza in Kopytov mesta Bohumín (most za pešce), na mejnem odseku I med mejnikoma I/182 in 182/1, (4) mostna struktura čez reko Orlico (Divoká Orlice) med krajema Niemojów in Bartošovice v Orlických horách, na mejnem odseku III pri mejniku 101/32, (5) mostna struktura čez reko Orlico (Divoká Orlice) med krajema Poniatów in Bartošovice v Orlických horách, katastrsko območje Neratov (most za pešce), na mejnem odseku III pri mejniku III/106, (6) mostna struktura čez reko Orlico (Divoká Orlice) med krajema Rudawa and Bartošovice v Orlických horách, katastrsko območje Podlesí (most za pešce), na mejnem odseku III med mejnikoma 107/9 in 107/10. Poljska je odgovorna za gradnjo in vzdrževanje naslednjih mostnih struktur na češko-poljski državni meji: (1) mostna struktura čez reko Olzo (Olše) med krajema Cieszyn in Český Těšín (evropski most za pešce), na mejnem odseku I pri mejniku I/87, (2) mostna struktura čez reko Olzo (Olše) med predeloma Hażlach-Pogwizdów in Louky nad Olšímesta mesta Karviná (most za pešce), na mejnem odseku I med mejnikoma 98/6 in I/99, (3) mostna struktura čez reko Opawico (Opavice) med krajema Chomiąża in Chomýž (most za pešce), na mejnem odseku II med mejnikoma 95/2 in 95/3, (4) mostna struktura čez reko Orlico (Divoká Orlice) med krajema Niemojów in Bartošovice v Orlických horách, katastrsko območje Vrchní Orlice (most za pešce), na mejnem odseku III med mejnikoma III/104 and 104/1, (5) mostna struktura čez reko Orlico (Divoká Orlice) med krajema Rudawa and Bartošovice v Orlických horách, katastrsko območje Nová Ves (most za pešce), na mejnem odseku III med mejnikoma 108/2 in 108/3. Številke mejnikov, ki označujejo kraj mostnih struktur, ustrezajo mejni dokumentaciji, sestavljeni na podlagi člena 10(4) sporazuma med Republiko Poljsko in Češko republiko o skupni državni meji, ki je bil podpisan 17. januarja 1995 v Pragi. [1] UL L 347, 11.12.2006, str. 1.